Veien fra Karasjok til grensen og brua eksisterte i hvert fall 1954, men 1960 eksisterte ennå ikke veien Kautokeino–Karasjok (kun fylkesvei 8068 i samme retning, men langs sørsiden av Karasjohka). 1. november 1976 ble strekningen Kautokeino–Karasjok åpnet for biltrafikk som del av Indre Riksvei. Veiavstanden mellom stedene ble dermed redusert fra 378 til 146 km. Før 1965 var veien Lakselv–Karasjok–grensen riksvei 930. Før regionsreformen trådte i kraft 1. januar 2010 var veien stamvei mellom Karasjok og riksgrensen. Veien riksgrensen–Neiden med fortsetting i Finland ble bygget i 1970-årene. Den var før 2017 riksvei 893. Det var før krigen mulig å kjøre fra Finland til Kirkenes over Riksvei 4 og ferjen Salmijärvi–Svanvik.